MAKRO ร่วม “กรมการค้าภายใน” ตั้งเป้ารับซื้อผลไม้ 3.84 หมื่นตัน หนุนเกษตรกรไทย
MAKRO ร่วม “กรมการค้าภายใน” ตั้งเป้ารับซื้อผลไม้ 3.84 หมื่นตัน เป็นส่วนหนึ่งของแพลตฟอร์มแห่งโอกาสที่สนับสนุนเกษตรกรรายย่อยของไทยให้มีช่องทางการจำหน่ายและเติบโตอย่างยั่งยืน
MAKRO ร่วม “กรมการค้าภายใน” ตั้งเป้ารับซื้อผลไม้ 3.84 หมื่นตัน เป็นส่วนหนึ่งของแพลตฟอร์มแห่งโอกาสที่สนับสนุนเกษตรกรรายย่อยของไทยให้มีช่องทางการจำหน่ายและเติบโตอย่างยั่งยืน
23 มี.ค. 2565

นางศิริพร เดชสิงห์ รองประธานเจ้าหน้าที่บริหาร สายงานการสื่อสารองค์กร บริษัท สยามแม็คโคร จำกัด (มหาชน) หรือ MAKRO เปิดเผยว่า บริษัทได้เข้าร่วมเป็นภาคีเครือข่ายขับเคลื่อนมาตรการบริหารจัดการผลไม้กับ กรมการค้าภายใน กระทรวงพาณิชย์ ประจำปี 2565 เพื่อแก้ไขปัญหาของชาวสวนผลไม้ทั่วประเทศที่กำลังประสบปัญหาผลผลิตล้นตลาด และการส่งออกได้รับผลกระทบ โดยมี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน ณ ห้องบุรฉัตรไชยากร กระทรวงพาณิชย์
ทั้งนี้แม็คโครมุ่งมั่นเดินหน้าพันธกิจเคียงข้างเกษตรกรไทย พร้อมตอกย้ำการเป็นผู้นำอาหารสดมาอย่างต่อเนื่อง ทุกปีมีการรับซื้อผลไม้จากเกษตรกรรายย่อยเป็นจำนวนมาก  ร่วมด้วยการจัดกิจกรรมกระตุ้นการบริโภค เพื่อช่วยกระจายผลผลิตไปยังแม็คโครทุกสาขา และทุกช่องทางจำหน่าย
สำหรับในปี 2565 ตั้งเป้าการรับซื้อผลไม้จากชาวสวนทั่วประเทศ จำนวนกว่า 38,400 ตัน เพิ่มขึ้นจากปีก่อน 14% ซึ่งพันธกิจดังกล่าวเป็นส่วนหนึ่งของแพลตฟอร์มแห่งโอกาสที่สนับสนุนเกษตรกรรายย่อยของไทยให้มีช่องทางการจำหน่ายและเติบโตอย่างยั่งยืน